বাগনান ফ্লাইওভারের উপর মারুতি ভ্যান ও পিকআপ ভ্যানের সংঘর্ষ

উলুবেড়িয়া: বাগনান ফ্লাইওভারের (Bagnan Flyover) উপর ভয়াবহ দুর্ঘটনা। সোমবার সকালে একটি মারুতি ভ্যান এবং পিকআপ ভ্যানের মধ্যে মুখোমুখি সংঘর্ষ হয়। প্রত্যক্ষদর্শীদের দাবি, মারুতি ভ্যানটি শ্যামপুরের দিক থেকে আসছিল। ফ্লাইওভারে ওঠার সময় একাধিক গাড়িকে দ্রুতগতিতে ওভারটেক করে ভ্যানটি সোজা পিকআপ ভ্যানের সামনে গিয়ে ধাক্কা মারে।

জোরালো ধাক্কায় মারুতির চালক গুরুতর জখম হন। রক্তাক্ত অবস্থায় তাঁকে স্থানীয়রা উদ্ধার করে দ্রুত বাগনান হাসপাতাল নিয়ে যান। ঘটনায় এলাকায় আতঙ্ক ছড়িয়ে পড়ে।

আরও পড়ুন: দেবী চৌধুরানীর প্রোমোশন রায়গঞ্জে কী বললেন প্রসেনজিৎ-শ্রাবন্তী?

খবর পেয়ে বাগনান থানার পুলিশ ও ট্রাফিক বিভাগ দ্রুত ঘটনাস্থলে পৌঁছে পরিস্থিতি নিয়ন্ত্রণে আনে। দুর্ঘটনাগ্রস্ত গাড়িগুলি রাস্তা থেকে সরিয়ে দেওয়া হয় যাতে যান চলাচল স্বাভাবিক করা যায়। পুলিশের প্রাথমিক অনুমান, বেপরোয়া গাড়ি চালানোই এই দুর্ঘটনার কারণ। পুরো ঘটনার তদন্ত শুরু হয়েছে।